ભારત અને શ્રીલંકા સામેની આ મેચ ભારતના પૂર્વ કપ્તાન મહેન્દ્રસિંહ ધોની માટે પણ ઘણી કારગત નિવડી છે. જેમાં ધોનીએ પોતાના વિકેટ કિપરના કરિયરનાં 100 સ્ટંપ મેળવીને વર્લ્ડ રોકોર્ડ બનાવ્યો છે. આ પહેલા શ્રીલંકાના ખેલાડી દાનુષ્કા ગુણાતિલકાએ 99 સ્ટંપનો રેકોર્ડ બનાવ્યો હતો, જે ધોનીએ તેની 300મી વન ડે મેચમાં તોડ્યો છે. આ મેચમાં ધોનીએ 100 સ્ટંપ લેનાર ખેલાડી તરીકે વર્લ્ડ રેકોર્ડ બનાવ્યો છે. નોંધનીય છે કે, ધોનીએ ભારત માટે 97 સ્ટંપ અને એશિયા ઈલેવનમાં 3 એમ કુલ 100 સ્ટંપ મેળવ્યા છે. આમ શ્રીલંકા સાથેની આ પાંચમી વન ડેમાં ભારતીય ખેલાડીઓએ સારા પ્રદર્શનની સાથે શાનદાર રેકોર્ડ પણ તોડ્યા હતા.